Juodežeris (Pagėgių sav.)

Juodežeris – ežeras vakarų Lietuvoje, Pagėgių savivaldybėje, apie 9,5 km į pietryčius nuo Lumpėnų, Nemuno dešiniajame krante. Ežeras siauras, senvaginės kilmės (žiogė), užliejamas Nemuno potvynių. Ežero ilgis iš pietvakarių į šiaurės rytus – 0,57 km, plotis – iki 0,055 km. Altitudė 5,9 m. Krantai žemi, sausi. Seniau su Bitežeriu ir Merguva sudarė bendrą senvagę. Rytuose įteka upelis J-1, vakaruose išteka link Bitežerio. Šiaurinėje pakrantėje stūkso Šereitlaukio miškas, aplink kitas pakrantes plyti dirbami laukai ir pievos. Šaltiniai